Title: Oslo
Description: For tjuefem år siden kjørte bilene over Rådhusplassen. I Bjørvika var det havneterminal og tung godshåndtering. Mellom byen og fjorden lå en barriere av motorveier, godsterminaler og jernbanespor. Indre by var forurenset og nedslitt. Det var ingen som grillet i parkene, ingen kaffebarer og ingen babyboom i sentrumsbydelene. I dag har Oslo gjenvunnet kontakten med sjøen, og er på vei mot å bli en storby. Byen er blitt grønnere, det er blitt færre biler i gatene og indre by har fått status som attraktiv og dynamisk. Oslo er blitt pusset opp og reparert, foredlet og fortettet. Transportsystemet er radikalt endret og forbedret. Boligbyggingen har skutt i været, og innbyggertallet har økt med to hundre tusen. Det er blitt mer å se på og mer å oppleve. Men det er også blitt tettere mellom husene og trangere om plassen. Presset på byrommene, parkene og naturen har økt, og det samme har temperaturen i byutviklingsdebatten.00For tjuefem år siden ble Byplankontoret, Bygningskontrollen og Oppmålingsvesenet i Oslo slått sammen til Plan- og bygningsetaten. Siden den gang er det ikke bare selve byen som har forandret seg, men også måten man planlegger, styrer og bygger den på. Oslo i vekst og endring er en bok om Oslos nære historie og om noen av de endringskreftene som har vært i sving i byen ? fortalt av en av byens mest omdiskuterte etater.
Subjects: City planning
Places: Norway, Oslo